Publication: Magyar Közlöny
Issue: MK-2007-90 (Year: 2007, Number: 90)
Era: 2004-2010
Section: A terület fõvárosi védettségû. A rendezési terv szerint: intézményi szabadon álló beépítés. A Zuglói Kerületi Szabályozási Terv [19/2003. (VII. 8.) sz. önkormányzati rendelet] 4. sz. függeléke szerint az ingatlan a városkép szempontjából kiemelt területen helyezkedik el. A területre vonatkozó építési szabályozás részletei a pályázati dokumentációban találhatóak.
Paragraph Index: 893

14. a pályázó nyilatkozatát arra vonatkozóan, hogy amennyiben nyertesnek nyilvánítják, szerzõdéskötésre nem jelölhet ki mást maga helyett (14. számú formanyomtatvány). Hiánypótlásra kizárólag a pályázat beadási határidejétõl számított 15 naptári napon belül az 5., 7. és 10. formanyomtatványokban meghatározott adatok, nyilatkozatok, illetve igazolások vonatkozásában van lehetõség. Ha a pályázó önként élni kíván a hiánypótlás lehetõségével, azt pályázati ajánlatában közölnie kell. Ugyanazon dokumentumra vonatkozóan egyszeri hiánypótlásra van lehetõség, a pótolt dokumentumra vonatkozóan nincs lehetõség ismételt hiánypótlásra. Kötelezõen vállalt ajánlati kötöttség: A kötelezõen vállalt ajánlati kötöttség az ajánlattételi határidõ lejártának napját követõ 90 naptári nap. Amennyiben a pályázó ajánlatát az ajánlati kötöttségének ideje alatt visszavonja, az általa befizetett ajánlati biztosítékot elveszti. A pályázati ajánlatok elbírálása, vagy a nyilvános ártárgyalásra kitûzése (az ajánlatmódosításra való felhívás) az ajánlattételi határidõ lejártát követõ 30 naptári napon belül történik, mely idõtartamot a kiíró egy alkalommal legfeljebb további 30 naptári nappal meghosszabbíthat. Ennek függvényében az ajánlati kötöttség idõtartama is 30 nappal meghosszabbodik. Az ártárgyalás, illetve az ajánlatmódosítás elbírálása az ártárgyalás kitûzésétõl, illetve az ajánlatmódosításra történõ felhívás idõpontjától számított 30 naptári napon belül történik. A kiíró az elbírálási határidõ lejártát követõ 15 naptári napon belül írásban tájékoztatja a pályázókat a pályázati eljárás eredményérõl. A pályázat elbírálása során a rangsoroláskor a megajánlott vételár összegének nagysága alapján dönt a kiíró. A pályázat nyertese az, aki a pályázati felhívásban rögzített feltételek teljesítése mellett, a legmagasabb vételárat ajánlotta. Szerzõdéskötés: A kiíró a pályázat nyertesével – az errõl szóló értesítés kézhezvételének napjától számított 30 naptári napon belül, de legkésõbb az ajánlati kötöttség lejártának napjáig – az adásvételi szerzõdést megköti. Az adásvételi szerzõdés megkötésének elõfeltétele, hogy a nyertes pályázó az eredményhirdetésrõl szóló értesítés kézhezvételét követõ 15 banki napon belül, az ajánlati biztosítékon felül fennmaradó vételárhátralék (beleértve az áfát is) erejéig fizetési garanciát ad. A vételár ajánlati biztosítékon felül fennmaradó részét magyar forintban (HUF) kell megfizetni. A kiíró fizetési garanciának tekinti a feltétel nélküli bankgaranciát, a feltétel nélküli banki hitelígérvényt és a vételárhátralék ügyvédi vagy közjegyzõi letétbe helyezését. – A feltétel nélküli bankgaranciát, melynek kedvezményezettje a kiíró, a banknak a pályázati felhívásban megadott jelige feltüntetésével megjelölt ingatlan megvásárlása céljára kell kiállítania és visszavonhatatlan fizetési kötelezettséget kell vállalnia a kiíró felé a teljes vételárhátralékra – beleértve a forgalmi adót is – vonatkozóan, az ajánlatban vállalt határidõ figyelembevételével. H I V A T A L O S É R T E S Í T Õ 2007/27. szám – A feltétel nélküli banki hitelígérvényt, melynek kedvezményezettje a kiíró, a banknak a pályázati felhívásban megadott jelige feltüntetésével megjelölt ingatlan megvásárlása céljára kell kiállítania és visszavonhatatlan fizetési kötelezettséget kell vállalnia arra, hogy a vételárként ígért összeget a bank a vevõ részére meghitelezi a teljes vételárhátralékra – beleértve a forgalmi adót is – vonatkozóan, az ajánlatban vállalt határidõ figyelembevételével. A tulajdonjog ingatlan-nyilvántartásban történõ átvezetéséhez szükséges bejegyzési engedély kiadása a teljes vételárnak a kiíró Magyar Államkincstárnál vezetett 10032000-01426201-00000000 számú számláján történõ megjelenését követõ öt naptári napon belül történik. A kiíró fenntartja jogát, hogy – a nyertes pályázó visszalépése esetén a pályázat soron következõ helyezettjével szerzõdést kössön, – a pályázati eljárást eredménytelennek nyilvánítsa, – az elbírálási határidõn belül a kormányrendelet 42. § (2) bekezdése alapján ártárgyalást tartson, illetve egy ajánlattevõ esetén az ajánlat módosítását kezdeményezze, – pályázati felhívását az ajánlattételi határidõ elõtt visszavonja, melyrõl a pályázati felhívás közlésével megegyezõ helyeken az ajánlattételi határidõ lejárta elõtt hirdetményt tesz közzé. Ebben az esetben a kiíró a pályázati dokumentáció ellenértékét a felhívás visszavonásának a Hivatalos Értesítõjében történõ megjelentetését követõ 10 munkanapon belül, a dokumentáció visszaadása ellenében visszafizeti. Érvényes a pályázati ajánlat, ha: – azt a pályázati felhívásban meghatározott, illetve szabályszerûen meghosszabbított ajánlattételi határidõben nyújtották be, – a pályázó az ajánlati biztosítékot az elõírásoknak megfelelõen bocsátotta rendelkezésre, – a pályázó a pályázatot és valamennyi formanyomtatványt szabályszerûen aláírta (gazdasági társaság esetén cégszerû aláírás), – a részvételi feltételekben meghatározottaknak maradéktalanul eleget tesz, ennek keretében a kiíró által a pályázati dokumentáció részeként rendelkezésre bocsátott azon formanyomtatványokat, amelyek tartalmával kapcsolatban nincs lehetõség hiánypótlásra a pályázati ajánlat beadásával egyidejûleg, míg azon formanyomtatványokat, amelyekkel kapcsolatban lehetõség van hiánypótlásra, legkésõbb a hiánypótlási határidõ utolsó napján – további feltételek támasztása nélkül – kitöltve, elfogadólag aláírva benyújtja. Érvénytelen a pályázati ajánlat, ha az érvényességi feltételek bármelyikének részben vagy egészben a hiánypótlást követõen sem felel meg, illetve ha a kiíró a titoktartási kötelezettség megszegése miatt érvénytelennek nyilvánítja. A pályázati felhívás és a kitöltendõ formanyomtatványok a www.kvi.gov.hu honlapon „Árverés, értékesítés, pályázatok” menüpont alatt olvashatók és letölthetõk. A pályázattal kapcsolatban további felvilágosítás kérhetõ írásban Inczédy Tamás vagyongazdálkodótól, a 411-6723-as faxszámon, valamint e-mailben az inczedyt@caesar.elte.hu címen. AZ ÁLLAMI SZÁMVEVÕSZÉK VIZSGÁLATAI Összefoglaló a Magyar Távirati Iroda Rt. 2006. évi gazdálkodásának ellenõrzésérõl (0709) Az Állami Számvevõszék kilencedik alkalommal ellenõrizte az MTI Rt. gazdálkodását. A mûködés törvényessége, szabályozottsága és az MTI Rt. gazdálkodása évenkénti ellenõrzése mellett, a szervezetben és a mûködésben bekövetkezett változások hatását, valamint a kiemelt feladatokra kapott állami támogatások célszerû felhasználását ellenõriztük. Az MTI Rt. sajátos jogi környezete társasággá alakulása óta lényegében nem változott, a szabályozás hiányosságaira visszavezethetõ kockázatok továbbra is fennállnak. A társaság az elmúlt öt év elsõ három évében keletkezett jelentõs vesztesége az utóbbi két évben a költségtakarékosságnak, az ésszerû humánerõforrás-gazdálkodásnak és a növekvõ összegû állami támogatásnak köszönhetõen szerény mértékû nyereségre változott. A korábbi árbevétel több mint a felét kitevõ saját bevétel csökkent, amit az állami támogatások pótoltak. A mûködésre adott támogatások jelenlegi rendszere nincs összhangban az uniós követelményekkel. A probléma megoldását célzó javaslatainkat a jogszabályokban még nem érvényesítették, a társaság azonban jórészt figyelembe vette azokat. 2007/27. szám H I V A T A L O S É R T E S Í T Õ Az MTI Rt. mûködését meghatározó hírügynökségi törvény és az alapító okirat felülvizsgálata, illetve módosítása 2006-ban elmaradt. Az alapító okirat módosítását a 2005 és 2006-ban meghozott társasági és cégjogi törvények is indokolták, 2007-ben a legfontosabb technikai jellegû módosítás (pl. Zrt. feltüntetése a cégnévben) OGY határozattal megtörtént. Az Országgyûlés alapítói, részvényesi és közgyûlési jogait 2006-ban nem gyakorolta. Az MTI Rt. 2005. évi tevékenységérõl szóló éves beszámolójáról, a társaság mérleg- és eredménykimutatásának jóváhagyásáról, a 2005. évi 6,5 M Ft-os nyereség felosztásáról az OGY 2007. március 26-án döntött. Az MTI Rt. tevékenységében a közfeladatok ellátásához alapvetõen kapcsolható szabályokat – az állami támogatások (mûködési támogatás közszolgálati feladatokra) igénylésével és felhasználásával kapcsolatos szabályzatok kivételével – az rt. aktualizálta. A közszolgálati és az új, piaci feladatok pontos megfogalmazása, a feladatok elvégzését biztosító szervezeti formák kijelölése, mûködésük összehangolása, a feladatok létszámigényének, személyi és tárgyi feltételeinek meghatározása 2006-ban nem valósult meg, de két szakértõi megbízással elkezdõdtek a munkák, illetve folytatódtak. Az MTI Rt. gazdálkodása 2006-ban eredményes volt, mérleg szerinti eredménye (8,4 M Ft) az elõzetesen tervezett adatok szerint realizálódott. A társaság a közszolgálati feladatainak ellátásához minden évben a költségvetési törvényben meghatározott mértékû támogatásban részesül, melynek folyósítása az uniós normákkal nincs összhangban, a támogatás felhasználása feltételekhez nem kötött. 2006-ban a költségvetési törvény szerint 2267 M Ft – az elõzõ évi támogatási összegnél 217 M Ft-tal nagyobb – mûködési jellegû céltámogatásban részesült. A társaság 2006-ban 468 M Ft-tal alacsonyabb bevételt realizált, mint 2004-ben, jelentõs megtakarítást nem ért el a költségek és ráfordítások terén, ezért a

Source: https://magyarkozlony.hu/hivatalos-lapok/846f0dfde817f1d30d7cc206a49f45211fe6aed5/dokumentumok/0c7862db11cb3b813d95439e2d3c6fb00e207bcb/letoltes